
DE  HISTORIA  SYPHILIDIS. 


Jrriusquam  ad  dissertationem  indicatam  accedam,  haud 
alienum  mihi  videtur  accuratius  explicare,  unde  venerit,  ut 
hunc,  de  quo  agimus,  contagiosum  morbum  syphilidem  ap- 
pellaverint 

Qua  de  re  licet  viri  docti  minime  consentiant,  cum 
alii  in  graeca  lingua  (avv  et  d>iXta),  alii  in  hebraica  vel 
arabica  lingua  radices  huius  verbi  latere  putent,  tamen  Fra- 
castori,  medici  Italici,  sententia  maxime  probanda  est,  qui 
in  dissertatione  quadam  „de  syphilide‘‘  pastorem  quendam 
Syphilidem  commemorat,  qui,  quod  soli  maledixerat,  a diis 
;lue  venerea  affectus  esse  dicitur. 

Cum  quidem  auctores  valde  inter  se  dissentiant,  tamen 
negari  non  potest,  affectionem  quandam  contagiosam  saeculo 
decimo  sexto  primum  syphilidem  nominatam  esse.  Eundem 
morbum  ob  sedem,  quem  tenebat,  illo  tempore  aliter  quo- 
que dictum  esse,  exempli  gratia  pudendagram,  cum  feminae, 
mentagram,  cum  viri  eo  laborarent,  notum  est,  quo  iam 
accedunt  ea  nomina,  quibus  viri  sancti  utebantur,  ut: 
morbus  Sancti  Rochi,  quod  homines  hoc  morbo  affecti  hos 

viros  implorare  solebant,  ut  valetudinem  bonam  recupera- 

rcnt , et  quod  hi  viri  sancti  illis  temporibus  quasi  remedia 
specifica  aestimabantur. 

Nihilominus  mullo  clariorem  huius  morbi  contagiosi 
cognitionem  assecuti  sunt,  cum  cognovissent,  luis  speciem 
eum  prae  se  ferre.  Lues  venerea  autem  eo  tempore  no- 
minabatur, quo  in  alios  homines  coitu  exercito  eum  trans- 
plantari animadversum  erat. 

Praeterea  haec  lues  ab  omnibus  fere  populis  aliter 
dicta  est,  quae  res  eam  ob  causam  maximi  momenti  est, 
quod  inde  praecipue  eius  originem  edocemur.  Quum  enim 
alii  eam  : Mal  de  Naples,  Mal  de  France  vocent,  Orienta- 
les morbum  Germanicum,  Batavi  Hispanicum,  Germani  Gal- 
licum aut  Hispanicum , Lusitani  Castiliensem,  Persae  Tur- 
cicum, Angli  pustulas  Hispanicas,  Chinenses  ulcus  de  Can- 
ton  appellant.  Sed  haud  ita  multo  post  morbus  Galli- 
cus, ut  nos  dicimus  — Franzose  — et  deinde  venereus 
appellabatur. 

Quod  attinet  huius  affectionis  ad  aetatem  originemquo 
praeter  multas  alias  sententias  hae  praecipue  dignae  sunt, 
quae  memorentur. 

I.  Hoc  malum  iam  tam  diu  existere  quam  homines 
atque  ultionem  divinam  esse  deique  flagellum.  Quare  To- 
rella  hunc  morbum  tentationem  diaboli  esse  dixit. 

II.  Ex  America  hunc  morbum  ad  nos  venisse. 

HI.  larn  diu  eum  exstitisse,  sed  inter  ludaeos  tanlum, 
quam  originem  Maranicam  vocare  solebant. 

IV.  Saeculo  decimo  quinto  demum  nonnulli  eum  appa- 
ruisse nec  unquam  antea  adfuisse,  censent,  qui  aut  novam 
aegritudinem  aut  formam  mutatam  leprae  eum  esse  volunt* 

Affectionem  syphiliticam  iam  tam  diu  existere  quam  ho- 
mines eamque  deos  hominibus  nefastis  puniendi  causa  mi- 
sisse, putant: 

Widmann , Abrazar , Fabius , Zacutus  Lusitanus , 

Slephanus  Blanchard.  Huc  etiam  multi  loci  librorum  illis 
temporibus  scriptorum  referendi  sunt , qui  hanc  sententiam 
comprobant  nec  Michaelis  iocatur , qui  luem  vencrcam 
morbum  esse  dicit,  qui  mille  annis  praeterlapsis  exoriatur, 
lenior  fiat  et  deinde  evanescat.  Itaque  hoc  malum  Mosis 
et  Hiobi  temporibus  exstitisse , Hippocratis  vero  minime 
notum  fuisse,  putat  losephus  Griinbeck , qui  ipse  hoc 
morbo  affectus  erat,  de  se  ipse  dicit:  Me  ex  improviso 
inter  ambulandum  Augustensi  in  agro  adorta  est  (coniunctio 
planetarum)  et  primam  venenosam  sagittam  in  glandem 
priapi  defixit,  quae  ex  vulnere  tumefacta  utraque  manu  vix 
comprehendi  potuisset 

Atque  Widmann  quoque  hanc  luem  Saturni  radiis 
effici  putat,  sed  iam  Paracelsus  laconice  quasi  dicit : non 
debetur  astris. 

Iam  diu  notum  erat,  morbum  venereum  esse  conta- 
giosum, neque  deerant,  qui  eum  aere  atque  aegrotorum 
exspirationibus  ac  respiratione  transferri  putarent.  Hoc 
modo  Widmann  saevitas,  inquit,  huius  passionis  et  detes- 
tatio eius  maxima  est,  ita  ut  homines  a civili  conversatione 
separentur,  saltem  quoad  curati  sint.  Atque  Parisius : Pau- 
peres hoc  malo  laborantes  expellebantur  ab  hominum  con- 
versatione, tamquam  purulentum  cadaver,  derelicti  a me- 
dicis. 

Alii,  qui  syphilidis  originem  ex  temporibus  antiquissi- 
mis deducunt,  dolores  nocturnos,  quibus  Davidus  , ludae- 
orum  rex,  vexabatur,  ex  hoc  morbo  ortos  esse  affirmant 
et  ut  eorum  sententia  in  maiore  fide  versetur,  locos  bi- 
bliae  sacrae  libri  tertii  Mosis,  capitis  15  citant,  in  quibus 
de  urethrae  blennorrhoea  disseritur  atque  blcnnorrhoeam 
profetae  Samuelis  et  Hiobi  in  libro  secundo  descriptam 
afferunt. 

Nihilominus  haec  nihil  demonslranl,  cum  illae  affectio- 

nes,  quas  supra  diximus,  etiam  alteram  naturam  quam 
Veneream  habuisse  possint  neque  vero  eo  aliquid  demon- 
stratur, quod  Guilelmus  de  Saliceto , qui  Placentiae  vixit, 
atque  anno  MCCLXXX  mortuus  est,  bubonem,  quem  Dra- 
cunculum vocabat,  e penis  affectione  exortum  esse  putat 
„et  fit  etiam,  quum  homo  infirmatur  in  virga  propter  foe- 
dam meretricem“,  vel  quod  Lanfranc,  Saliceti  discipulus,  qui 
in  libro  de  arte  completa  totius  chirurgiae  inscripto  ab- 
scessuum in  regione  inguinali  mentionem  fecif,  qui  ex  ulce- 
ribus in  membro  virili  concubitu  impuro  exorti  erant.  Ul- 
cera , inquit , veniunt  ex  pustulis  calidis  virgae  superveni- 
entibus, quae  postea  crepantur  ex  commixtione  cum  foeda 
muliere,  quae  cum  aegro  talem  habente  morbum,  de  novo  | 
coierat. 

Neque  id  alicuius  momenti  est , quod  Valesco  distincte  ! 
dicit:  Coitus  cum  foetida  vel  immunda  vel  cancrosa  muliere  i 
atque  in  Petri  de  Argelata  libro  de  chirurgia  caput  quod-  I 
dam  exstat  inscriptum:  De  pustulis,  quae  adveniunt  virgae  j 
propter  conversationem  cum  foeda  muliere.  i 

Inter  auctores,  qui  Americam  patriam  huius  mali  con-  ! 

i 

tagiosi  designant,  memorandi  sunt  hi;  Schmaus,  I.  Crato,  | 
I.  Fernelius  , Lowe  , HofFmann  , Astrue,  Roberston  , van 
Swieten,  Girtanner. 

Quam  quidem  sententiam  falsissimam  esse  iam  eo  ap- 
paret, quod  Columbus  sociorum  valetudinem,  per  quos  ista 
aegritudo  ad  nos  venisse  fertur,  integerrimam  descripsit. 

Quin  etiam  Heister  et  Astrue  eo  progressi  sunt, 
ut  diem,  quo  Columbus  Europam  assecutus  est,  fatalem 
fuisse  dixerint  atque  Astrue  hanc  aegritudinem  ex  acrimonia 
quadam  mensium,  cuius  feminae  Italiae  inferioris  Americae-  ; 
que  praeditae  sunt,  exstitisse  putat,  quod  a Girtanner *)  **') 

*)  L.  Astrue,  de  morbis  venereis  libri  novem.  Par.  1736. 

**)  C.  Girtanner,  Abh.  iib.  die  venersch.  Krankheiten.  Gottingenl788. 


refellitur,  qui  hoc  malum  ex  ictu  insectarum  quarundam 
egressam  esse  dicit.  Cum  enim  Americanae  feminae  viros 
Europae  vidissent , tantam  cupiditatem  coeundi  in  iis  in- 
censam esse,  ut  coniugibus,  qui  saepius  coitum  exercere 
nolebant,  non  solum  aphrodisiaca  dedissent,  ut  libidinosi 
fierent,  sed  etiam  inter  somnum  insectas  quasdam  venosas 
ad  eorum  membra  apposuissent,  quo  factum  esset,  ut  turges- 
cere ea  incepissent  atque  ita  amandi  studium  incitatum 
esset. 

Praeterea  negari  non  potest  iam  antea  multis  Italiae 
locis  hunc  morbum  emersisse. 

Maiorem  vero  quam,  quos  supra  attulimus,  libri  lucem 
praebet  de  syphilidis  origine  opus  „de  pudendagra^^  a Cas- 
paro  Forella  scriptum,  qui  dicit : Incepit  haec  maligna  aegri- 
tudo anno  1493  in  Albano  et  I.  Baptistus  Fulgasius,  cum 
disserit;  Antequam  Carolus  octavus,  Galliae  rex,  qui  imperii 
Neapolitani  cupidus  et  cum  exercitu  ingenti  in  Italiam  pro- 
fectus non  multo  post  Neapolin  penetravit,  advenit,  nova 
aegritudo  inter  mortales  detecta,  cui  nec  nomen  nec  re- 
media medici  etc. 

Atque  Oviedo  quoque  claris  verbis  syphilidem  novum 
morbum  esse  dicit,  quapropter  medicis  ignotus  sit.  Eodem 
modo  alius  huius  aetatis  scriptor,  Lopez  de  Gomara  hunc 
morbum  novum  atque  inde  plane  insanabilem  vocat.  Paul. 
Jovius  in  libro,  quem  de  sui  ipsius  temporis  historia  con- 
scripsit (a.  1548)  hunc  morbum  inauditum  prioribus  saeculis 
atque  Guicciardini  in  „Italiae  Historia^^  eum  novum  atque 
usque  ad  suam  aetatem  in  Italia  ignotum  esse  dicit. 

Neque  id  ommitti  debet,  omnes  illius  temporis  medicos 
‘n  hac  re  consentire,  neque  uni  eorum  in  mentem  venire, 
de  hac  lue  ut  de  noto  morbo  loqui. 

Alexander  Benedictus  1495:  Morbus  gallicus,  nova 
mundi  pestis,  medicis  ignotus  prioribus.  losephus  Griinbeck 

1496:  Fnsuper  novum  genus  morbi,  natura  invisum.  Hunc 
morbum  pestilentiam  scortae  vocat. 

loannes  Widmann  in  epistola  ad  loannem  Nell  1497: 
Nostris  etiam  temporibus,  foedus  morbus  invasit  mortales, 
vocat  eum:  Mal  de  Franzos. 

Barth.  Steber  1497 : Morbo  huic  aetati  nostrae  inaudito, 
nomen  ei  imposuit:  Mala  Franczos.  Eodem  modo  huius 
morbi  mentio  facta  est  in  praeclaro  illo  decreto  consilii 
publici  Parisini  a,  millesimi  quadringentesimi  nonagesimi 
sexti  nec  non  apud  Sebastianum  Brant  1496.  Coradinum 
Gelini  1497.  Petrum  Pinctor  1497,  qui  eum  ignotum  mor- 
bum atque  tertiam  speciem  variolarum  vocat,  deinde  apud 
Antonium  Benevene  1502,  Coccium  Sabellicum  1502,  Ca- 
taneum  1.505,  cardinalem  Bembonem  1513,  Leonem  Afri- 
canum, loannem  de  Vigo,  alios. 

Ab  Henseler*)  et  Gruner*’”')  affectio  venerea  circiter 
exeuntem  annum  millesimum  trecentesimum  a Maranis  ex- 
pulsis  deducitur. 

Cum  autem  aliis  quoque  locis,  quo  Marani  non  con- 
fugerant, hic  morbus  emerserit,  illis  viris  minime  fides  ha- 
benda est 

Syphilidem  anno  exeunte  millesimo  quinto  apparuisse 
affirmant  Helmont,  Zacutus  Lusitanus  aliique  viri  docti 
nixi  scriptis  auctorum  veterum,  qui  sine  ullo  dubio  eius 
originem  aetati  nostrae  multo  appropinquant  Alii  viri  docti 
exempli  causa  Wendelin,  Bichat,  Lichtenberg  ultimorum 
saeculorum  eum  morbum  esse  putant,  quae  sententia  eo 
non  satis  probari  potest,  quod  hanc  aegritudinem  non  con- 
tagiosam esse,  sed  ex  aliis  caussis  ut  ex  anni  temporibus 
( alidissirnis  ortam  esse  putant 

*)  P.  G.  Hensler,  Gescliichte  der  Lustseuche,  die  zu  Ende  des  15. 

Jahrhunderts  in  Europa  ausbrach.  2 Bde.  Altona  1794. 

**)  C.  G.  Gruner,  Aphrodisiacus  s.  de  lue  venerea.  Jena  1789. 

Neque  vero  desunt,  qui  syphilidem  lepram  degenera- 
tam esse  putarent,  quam  sententiam  etiam  Theophrastus 
Paracelsus  ea  de  causa  sequitur,  quod  syphilide  exorta  le- 
pra evanuit  In  Gallia  enim,  quamquam  tum  maiorem  cir- 
cuitum tenebat  quam  hodie,  exeunte  anno  decimo  quinto 
viginti  millia  domiciliorum  fuerunt,  in  quibus  aegroti  lepra 
laborantes  curabantur,  contra  anno  millesimo  quingentesimo 
vicesimo  sexto  lepra  ita  evanuerat,  ut  illa  nosocomia  in 
alium  usum  adhiberi  possent 

Quamquam  hoc  morbi  genus  cum  lepra  maximam  simi- 
litudinem habet,  tamen  satis  certum  est,  minime  lepram 
fuisse.  Denique  ne  quidquam  ommisisse  videar  addam, 
Sydenham  originem  Africanicam  suspicari  et  per  servos 
(Neger-Sclaven)  in  Europam  morbum  latum  esse  putare. 

Neque  ommittam  mentionem  facere  multorum  aliorum 
virorum,  qui  aestimant,  eo  hoc  malum  ad  homines  venisse, 
quod  hominum  carne  fructi  essent,  neque  aliorum,  qui 
narrant,  inter  uxores  lepra  vexatas  meretricem  fuisse  ulcere 
maligno  in  utero  praeditam,  quae  morbum  venereum  ita 
provocasset 

Cum  autem  ante  annum  millesimum  centesimum  quar- 
tum a nullo  auctore  huius  affectionis  contagiosae  mentio 
lacta  sit,  cum  Widmann  et  Torella  demum  de  eo  loquan- 
tur, cum  omnes  res  Italiam  inferiorem  cunas  designent, 
syphilidem  ex  certis  quibusdam  caussis  exortam  et  novum 
morbum  esse  satis  certe  affirmari  potest. 

Multi  quoque  auctores  inveniuntur,  qui  memoriae  luem 
Veneriam  tradiderunt,  quae  in  Europae  urbibus  maxime 
autem  Parisiis,  Berolini,  Mediolani  eodem  tempore  neque 
minus  vehementer  anno  1493  apparuit,  in  Polonia  vero 
atque  in  Silesia  exorta  est  anno  1493  atqne  primum  qui- 
dem inter  diaconos  ordinis  inferioris.  Hic  morbus  Malzei 

vel  scabies  Gallica  vel  Hispanica  tunc  temporis  nomi- 
nabatur,*) 

Caussae  autem,  quae  hunc  morbum,  qui  antea  spora- 
dicus  fuerat,  epidemicum  reddiderunt,  secundum  clarissimum 
Schoeniein  hae  sunt: 

1)  Confluxus  multarum  gentium. 

2)  Bellum  maximo  ardore  illo  tempore  gestum  et  eo- 
dem tempore  typhus  petechialis  in  Italia  inferiore  exortus. 

8)  Magna  diluvia. 

Dubitari  non  potest,  quin  Syphilis  tum  aliter  confor- 
mata fuerit  quam  hodie,  quam  ob  rem  Astrue  septem  pe- 
riodos enumerat,  Schoeniein  vero  has  duas  tantum  -for- 
mas novit.  , 

I.  Ab  anno  1492  — 1530. 

Syphilis  in  forma  exanthematis  apparuit  et  contagio 
volatili  rapidoque  decursu  excelluit. 

II.  Ab  anno  1540  usque  ad  aetatem  nostram. 

Eo  tempore  gonorrhoeam  exstitisse  memorabile  est 
dictu.  Etiam  Fracastori**)  suo  iure  dicit:  blennorrhoea 

syphilitica  exorta  remissionem  huius  perniciosi  morbi  se- 
cutam exanthemaque  magis  fixam  factum  esse  et  quod 
antea  non  solebat,  tum  contactu  tantum  infici  potuisse. 
Quamobrem  primaria  lues  gonorrhoea  nominanda  est,  se-^ 
cundaria  autem  ulcera  in  collo,  in  maribus  etc.  genuit. 

Mors  Francisci  primi,  Galliae  regis,  et  Bertholdi  (de 
Moguntia)  et  Friderici  cardinalis,  cuius  caussa  in  isto  morbo 
invenitur,  satis  testatur,  quantopere  haec  lues,  cum  primum 
appareret,  furiaverit,  quantoque  ardore  totas  orbis  terrarum 
terras  devastaverit.  Etiam  imperator  Carolus  V et  papa 

*)  M6hsen’s  Geschichte  der  Wissenschaft  in  der  Mark  Branden. 

burg.  1781. 

**)  Fracastori,  Syphilis,  [sive  morbus  gallicus,  carmen,  libri  IIL 

Veron.  1530. 

Alexander  sextus  hac  aegritudine  valde  vexabantur  et  Ulri- 
cius  de  Hutten '”*)  de  se  ipse  narrat:  sese,  quamvis  sexies 
salivationem  ex  usu  hydrargyri  habuisset,  sanari  non  potuisse, 
quod  sibi  tandem  usu  interno  ligni  Guajaci  contigerit. 
Attamen  nobis  causae  non  satis  notae  sunt,  cur  haec  lues 
*nunc  minus  vehementem  decursum  faciat  quam  illis  tempo- 
ribus. Ut  hanc  rem  declarem,  eo  facto  nitor,  multos  morbos 
exempli  gratia  pestem,  pustulas  malignas  nigras  aut  plano 
evanuisse  aut  multo  leniores  et  benigniores  factos  esse. 

Fortasse  vivendi  ratio  scientiis  moribusque  correcta 
curaque  multum  attulerint,  ne  hodie  hoc  contagium  pro- 
grediatur. 

Nihilominus  occasione  data  haec  lues  hominum  cor- 
poribus maximas  et  miserrimas  perturbationes  parare  potest. 

Huc  accedit,  ut  ipsa  nostra  aetate  syphilis  non  satis 
saepe  cognoscatur  aut  cum  aliis  malis  commutetur,  ut: 
cum  herpe  praeputiali  vel  cum  excoriationibus  ipsis  glandis 
penis  et  praeputii,  cum,  ut  omnes  sciunt,  diagnosis  ulceris 
syphilitici  in  partibus  genitalibus  et  in  aliis  locis  ipsis  cor- 
poris persaepe  difficillima  sit,  imprimis  si  momenta 
anamnetica  desunt. 

Auctores  sententiae  meae  prolatae  clarissimum  Blan- 
din  cito  Mercurialemque,  qui  dicit:  Cum  videretis  morbum 
quempiam  communibus  remediis  non  curari,  putate  esse 
morbum  Gallicum  cognominatum. 

Torella  quidem  hoc  morbo  laborantes  facile  curar^ 
putat  atque  dicit:  sese  rarissime  recidiva  vidisse,  attamen 
syphilidem  „crudelissimum  et  horrendum  morbum‘^  vocat. 

Etiam  loannes  Nauclerus  hunc  inauditum  et  ignotum 
morbum  paucis  tantum  hominibus  mortem  parare  dicit  atque. 


*)  U.  V.  Hutten  , Lib.  de  guajaci  medicina  et  morbo  gallico. 
Mogunt.  1519. 

loviiis  memoriae  tradidit:  Aliqui  tamen  ex  arg^ento  vivo 
axungia  permisto  triduana  inunctione  convaluerunt 

Quare  certe  affirmare  possumus,  affectionem  veneream 
non  tanta  damna  corporibus  paravisse,  quanta  autores  re- 
centiores  esse  putant  atque  Fallopius : In  Hispania,  inquit, 
mitis  est  morbus  et  instar  scabiei,  sed  ad  nostrum  veniens 
orbem  ita  ferus,  ita  immitis  factus,  ut  caput,  oculos,  nasum, 
palatum,  cutim,  carnem,  ossa,  ligamenta,  viscera  tandem 
omnia  infestet,  inficiat,  corrumpat 

Attamen  incertum  est,  num  syphilis,  cum  appareret, 
vehernenliorem  decursum  fecerit  quam  hodie,  cum  ob  huius 
mali  incognitionern  et  medicorum  ignorantiam,  de  qua  Cas- 
par  Torella  ita  disserit:  „Literatos  ab  hac  cura  fugisse,  in 
hoc  morbo  se  nihil  scire  confitendo‘^  hoc  malum  multo 
crudelius  esse  putaretur  quam  re  vera  erat 

De  morborum  venereorum  natura  omnes  sententias  hoc 
loco  enumerare  fieri  non  potest,  attamen  afferam,  plerosque 
et  optimos  medicos  naturam  huius  affectionis  in  dyscrasia 
quadam  sanguinis  posuisse  et  iam  Alexander  Benedictus, 
medicus  Veronae,  ex  partibus  genitalibus  uxorum  perversa 
mixtione  succorum  secretorum  natum  liquorem  — Tinctu- 
ram veneream  — cui  Fernelius  nomen  luis  venereae  sive 
viri  venerei  dedit,  contagium  habendum  esse  dicit  Inde 
autem,  quod  syphilis  sine  dubio  contagiosa  est,  facile 
colligi  potest,  medio  aevo  eam  esse  exortam.  Legimus 
quidem  apud  Graecos,  Uornanos,  Arabes  lepram  exstitisse, 
morbum  autem,  qui  in  alias  terras  sese  propagaverit  non 
invenimus.  Ad  eorum  autem  virorum,  sive  medici  fuerunt, 
qui  post  Columbum  vixerunt,  scripta  transeuntes,  morbum 
reperimus,  qui  quidem,  ut  antiquiores  huius  generis  morbi 
coitu  transferuntur,  sed  alio  et  modo  antea  prorsus  ingnoto 
sese  propagaret 

Widmann  enim  mirabilem  eius  contagionem  ac  pro- 

gressum  rapidum  hisce  verbis  describit:  j^Summoperc  tamen 
cavendum,  ne  coitus  fiat  cum  muliere  pustulata,  immo  neque 
cum  sana,  cum  qua  prius  brevi  temporis  spatio  concubuit 
vir  pustulatus,  propter  evitare  contagionis  periculum.  lam 
enim  cognitum  est  experientia,  ut  subsequens  post  pustu- 
latum recenter  inficitur/^ 

Similia  apud  Sebastianum  Aquilianum  reperimus  atque 
omnes  illius  aetatis  scriptores  maxime  contagiosum  esse 
hunc  morbum  dicunt,  contactu  atque  imprimis  coitu,  quam 
contagionis  vim  nullus  morbus  antea  praebuerat. 

Maxima  illa  celeritas,  qua  liic  morbus  in  fine  saeculiXV. 
sese  propagabat,  novitasque,  qua  omnibus  et  medicis  et  aliis 
stuporem  iniiciebat,  nec  non  id,  quod  medici  sibi  persuaderant, 
hunc  morbum  sanare  non  posse  aperte  declarabant,  hunc 
morbum , cum  Columbi  aetate  exsistebat,  prorsus  novum  fuisse. 
Atque  confidentes  quodammodo  affirmari  potest  apud  Graecos 
et  Romanos  morbos  venereos  nondum  notos  fuisse,  quam- 
quam non  solum  sanguinem  menstrualem,  sed  etiam  sanguinem 
in  defloratione  hymine  deleto  sese  effundentem  atque  ipsam 
quoque  deflorationem  impuram  esse  putabant.  Eodem  modo 
de  coitu  cum  viduis  cogitabant,  cum  putarent,  apud  eas 
sanguinis  menstrualis  magnam  copiam  adesse  eamque  primo 
coitu  se  effundentem  viro  deirimento  fore.  Itaque  pere^ 
grinis  deflorationis  officium  mandabatur.  Sed  non  multo 
post  id  tantum  dedecori  esse  putabatur,  sponso  defloratio- 
nem praebere  atque  sponsae  convivis  ad  nuptias  invitatis 
primum  pignus  amoris  dedicabant.  Sine  dubio  autem  ulcera 
partium  genitalium  hoc  modo  exorta  benigna  fuerunt,  quo- 
rum origo  ex  ea  re  deducitur,  quod  in  puellarum  defloratione 
ob  vaginae  angustias  genitalia  virilia  laesionibus  noxiis 
exponebantur.  Atque  in  veterum  scriptis  et  in  Graecia  et 
Romae  morem  fuisse  reperimus : irrumare  i.  e.  penem  in  os 
arrigere,  fellare  i.  e.  vel  labris,  vel  lingua  perfricandi  atque 

exsugendi  officium  peni  praestare,  quod  Graeci  etiam  Xta§iu^siv 
nominabant,  quod  huic  vitio  imprimis  Lesbiae  feminae  de- 
ditae erant  atque  inde  maligna  ulcera  faucium  exstiterunt. 
Aliam  causam,  qua  faucium  affectiones  provocarentur,  cunni- 
lingendi  morem  fuisse  auctores  veteres  tradunt,  quod  vitium 
mox  sequi  solebant  haec  symptomata:  Faciei  color  pallidus, 
foetor  ex  ore,  linguae  paralysis,  ulcera  in  lingua  ceterisque 
oris  partibus  — Syrii  tumores.  — 

Etiam  mentagram,  de  qua  Plinius  disserit,  cunniligendi 
more  effectam  esse  putant.  Symptomata  similia  ex  Sidonia 
progrediebantur,  cui  scandalo  praecipue  uxores  Romanae 
indulgebant,  quem  ad  finem  asino  uti  visae  sunt,  qui  ideo 
infamatus  erat. 

Etiam  nimia  profusio  seminis  {yovoQQoia)  a Galeno  de- 
scripta sine  ullo  dubio  non  est  urethrae  blennorrhoea,  sed 
spermatorrhoea. 

Attamen  multi  loci  in  veterum  scriptis  inveniuntur, 
qui  clare  demonstrant,  iam  tum  urethrae  blennorrhoea  et 
viros  et  feminas  laborasse  et  distincte  Galenus:  hanc  af- 
fectionem coitu  progenerari  dicit  etAretaeus  docet:  fluorem 
album  — : QovQ  yvvaixuZog  — signis  certis  a gonorrhoea  dif- 
fero. Neque  ommitti  debet:  Hippocratem  iam  de  ulceribus 
vulvae  agere.  Celsus  phimosin  describit  simplicia  phage- 
daenica et  gangraenosa  ulcera  glandis  et  praeputii,  sed  non 
dicit:  haec  ulcera  contagiosa  esse  aut  symptomata  secun- 
daria adducere  posse.  Etiam  Galenus  de  penis  et  vulvae 
ulceribus  agit.  Hippocratis,  Celsi  et  Galeni  scriptis  edoce- 
mur, veteres  parvarum  glandularum  urethrae  inflammationem 
in  suppurationem  transeuntem  observasse,  quae  saepe  cica- 
trisatione  facta  urethrae  stenocheriam  relinquebat.  Atque 
Galenus  bubonum  mentionem  facit , quorum  originem  ex 
succorum  mixtione  perversa  deducit.  Etiam  Hippocrates 
bubonum  caussam,  si  feminae  vexarentur,  mensium  cessatio- 

nem  esse  atque  eorum  maximam  partem  ex  hepatis  aflfec- 
tione  proficisci  putabat.  Plerique  autem  auctores  in  eo 
consentiunt:  praeter  alias  caussas  etiam  ulcera  progredi, 

quamvis  nullus  distincte  de  ulceribus  partium  genitalium 
agat.  Atque  Celsus:  „Tubercula  quoque,  inquit,  quae 

(pv/Liara  Graeci  vocant  circa  glandem  oriuntur,  quae  vel 
medicamentis  vel  ferro  aduruntur;  et  cum  cristae  excide- 
runt squama  aeris  inspergitur,  ne  quid  ibi  rursus  increscat.^^ 
Galenus  tubercula  vaginae  describit  et  Aetius  „pustulas 
spontaneas  in  pudendis, “ quae  phimosin  gignunt. 

Nec  non  in  numero  formarum  exanthematicarum  con- 
dylomata habenda  sunt,  quae  a Graecis,  si  in  partibus  ge- 
nitalibus et  in  aliis  corporis  locis  erant,  Gvxog , avxcoatg^ 
avycw/Liay  avxco^f^g  oyy.og,  a Romanis  ficus  appellata  sunt,  ean- 
dem affectionem  vero  ad  anum  sedem  habentem  condyloma 
xar’  €^o/?jv,  ut  ita  dicam,  nominabant. 

2vyog  vel  ficus  secundum  Galenum  exulcerans  est,  liquorem 
secernens  tuberculum  et  secundum  Oribasium  plerumque  in 
locis  crinibus  obtectis  adesse  solet,  ut:  in  capite,  ad  men- 
tum, ad  anum  et  ad  partes  genitales.  Attamen  saepissime 
in  feminarum  partibus  genitalibus  exstitisse  videntur. 

Aspasia:  Condyloma,  inquit,  est  rugosa  eminentia. 
Rugae  enim  circa  os  uteri  existentes  dum  inflammantur, 
attolluntur  et  indurantur , tumoremque  ac  crassitudinem 
quandam  in  locis  efficiunt. 

Perniciosior  morbus  est  f.ivQ/Li}^xta  vel  formica,  quae, 
ut  Celsus  afflirmat,  radices  altiores  habet,  maiores  dolores 
efficit,  in  basi  lata  et  in  cacumine  tenis  est.  Si  tangitur, 
ab  aegroto  in  his  excrescentiis  fornicatio  sentitur.  Actius 
claris  verbis:  has  affectiones  ad  annum  et  in  partibus  ge- 
nitalibus inulieribus  apparere  solere  dicit,  quo  loco  ipse  in 
coniuge  eas  se  vidisse  fatetur , quam  fumigatione  triduana 
origano  liberavit. 

Ulcera  autem  partium  genitalium,  quibus  feminae  affectae 
erant,  iis  viris,  qui  cum  his  coitum  exercuerant,  incommo- 
dum attulisse,  Cedreni  dicta  demonstrant.  Cum  enim  Dio- 
cletiano imperatore  bella  et  casta  virgo  accusata,  quod  Diis 
maledixisset,  in  lupanarium  mitteretur,  iussa,  cauponi  quo- 
tidie tres  denarios  dare,  omnes  eos,  qui  venerunt,  remo- 
vit, dicens:  sese  in  loco  secreto  ulcus  habere,  cuius  sana- 
tionem eos  exspectare  iussit  Eandem  historiam  Palladius 
narravit,  qui  adiecit:  hoc  Corinthii  factum  esse  et  ulcus 

foetidum  fuisse,  quod  venientibus  facile  odium  virginis  gig- 
nere potuisset.  Eo  autem,  quod  virgo  parvum  tantum  tem- 
poris spatium  — oXiyag  ij/usQag  — rogabat,  edocemur, 
quam  facile  haec  ulcera  sanari  potuerint. 

Lanfranc  et  Saliceto  primi  ulcerum  et  pustularum  in 
glande  „post  coitum  cum  foeda  muliere^^  mentionem  fece- 
runt et  deinde  Gordon,  Guy  de  Chauliac,  Arnauld  de  Ville- 
neuve  ulcerum  ortorum  „ propter  coitum  cum  muliere  foeda.  ^ 
Saeculo  decimo  quinto  et  sexto,  cum  syphilis  valde 
saeviret,  ulcera  contagiosa  partium  genitalium,  symptoma 
luis  Venereae,  in  diversissimas  partes  descripta  sunt, 

Fallopia  bonam  descriptionem  ulcerum  venereorum  me- 
moriae tradidit,  in  qua  tria  genera  proposuit.  Verba  autem 
haec  sunt:  „ Signa  cariei  benignae — cariem  benignam  vo- 
cat ulcus  simplex  venereum,  malignam  autem  edens,  gan- 
graenosum, cancrosum  — sunt:  primum  enim  suboriuntur 
pustulae  quaedam  parvae  et  candidae,  quae  quidem  non 
excedunt  crassitiern  unius  grani  panici  minimi;  pustulae 
rumpunt,  his  ruptis,  remanet  ulcusculum  rotundum,  in  me- 
dio habens  punctum  candidum , penetrans  aliquantulum 
simplex  vel  duplicatum;  aliquando  tota  corona  glandis  in- 
ficitur huiusrnodt  ulceribus;  quandoque  simul  copulantur  et 
ex  duobus  vel  tribus  vel  quatuor  unum  fit,  ita  ut  sit  veluti 
linea  cingens  et  coronans  glandem;  ista  est  sine  dolore, 

levis  et  moderatus  pruritus ; facillime  cedit  medicamento. 
Secunda  species  saevior  est,  et  ista  est  o*emis  quoddam 
ulceris  rotundi,  sed  in  medio  non  adest  punctum  album; 
adest  livor  in  ulcere,  et  labra  leniter  attolluntur  purpureo 
colore  infecta;  aliquantisper  profundum  est  hoc  ulcus. 
Ultimo  in  loco  est  pessimum  et  valde  malignum  ulcus,  non 
rotundum,  sed  varia  figura  figuratum,  ac  variis  depictum 
coloribus,  livido,  purpureo  etc. ; callosa  habet  labra,  serpit 
saevissime,  et  aliquando  nomam  conjuctarn  habet,  hoc  est 
putredinem. 

Dioskorides  medicamenta  quaedam  commendat  in  ul- 
cerationibus partium  genitalium  adhibenda  et  Actuarius, 
infimae  aetatis  auctor,  de  bubonibus,  de  thymis  vel  vege- 
tationibus, de  ficis  vel  condylomatibus  disserit  atque  Actius 
thymos  in  partibus  genitalibus  et  rhagades  et  ulcera  putrida 
praeputii  vulvaeque  commemerat. 

Simili  modo  hic  morbus  ab  Oribasio,  Paulo  A('gineta 
et  Nicolao  Myrepso  tractatus  est.  syphilis  ab  aliis 

hujus  generis  morbis  maxime  differat,  in  Historia  Laiisiaca 
Palladii  episcopi  reperimus.  Plinius  11  de  viro  quodam 
narrat,  qui,  cum  saluti  suae  desperaret,  cum  conjugo  iu 
lacum  Laricum  sese  praecipitaverat,  quod  ulceribus  putridis 
et  insanabilibus  partium  genitalium  laborabant 

Alii  scriptores,  ut  Catullus,  Martial,  Scribonius  Largus, 
Lucius  Apulejus  de  variis  malis  organorum  genitalium  agunt, 
quae  sine  ulla  dubitatione  hodie  in  numero  morborum  Vene- 
reorum ponimus.  Denique  multum  de  organorum  genitalium 
morbis  ab  Arabibus  scriptum  est. 

Buhahylyha  Bengezla,  qui  saeculo  octavo  vixit  et  Caroli 
Magni  medicus  fuit,  scripsit  „de  morbis  veretri‘‘  et  disseruit 
de  pustulis  et  ulceribus  membri  virilis.  Praeterea  hoc  loco 
enumerandi  sunt:  Mesue,  Serapion,  Rhazes,  Avicenna, 

Abenzohar,  Averrves,  Albucasis. 

Ad  sententiam  medicorum  quod  attinet,  qui  hodie 
vivunt,  plerique  eorum  singulas  venereorum  morborum  spe- 
cies in  contagio  specifico  fixo  sitas  esse  putant,  quod  con- 
tagium nonnulli  in  utraque  primaria  cutis  forma  et  in  ul- 
ceribus syphiliticis  et  urethrae  blennornhoea  specifica  idem 
esse  dicunt,  alii  autem  morborum  syphiliticorum  causam 
irritationem  esse  volunt,  quae  ex  quibuscunque  causis  pro- 
gredi possit  Hanc  vero  irritationem  specificam  esse,  cuius 
singulare  non  solum  eo  demonstrari  possit,  quod,  ut  fere 
semper  fiat,  primum  in  partibus  genitalibus  appareat,  inocu- 
lationes pure  venereo  institutae  satis  distincte  edocent 
Cum  irritatio  sine  effectu  puris  specifici  in  quibuscunque 
partibus  corporis  nostri  provocata  affectionis  venereae  cuius- 
dam formam  distinctam  nunquam  gignere  possit  Quamquam 
in  urethrae  blennornhoea  specifica  aliter  res  sese  habet, 
tamen  in  multis  casibus  contagium  specificum  adesse  negari 
non  potest  et  etiamsi  persaepe  sine  contagio  quavis  urthram 
irritante  causa  nasci  possit,  inter  utrumque  contagium 
magnum  discrimen  exstat  Quae  natura  huic  viro  venereo 
jiisit,  etiam  adhuc  incertum  est  Nam  definitio  ipsa,  quam 
Donne  proposuit,  sumpta  ex  pathogenia  animata  parvam 
aut  nullam  lucem  praebet  atque  sententiae  microscopicis 
experimentis  paratae  non  consentinnt  Hoc  contagium,  ut 
etiam  res  in  aliis  venenis  se  habet,  ex  eius  effectu  tantum 
cognoscimus  neque  arte  chemica  ut  inulta  alia  venena  erui 
potest  Nihil  refect,  quod  nomen  causae,  quae  hunc  mor- 
bum provocat , attribuamus , id  tantum  certum  habemus, 
contagio  specifico  fixo  progigni,  quod  in  alios  homines 
transplantatum  semper  eundem  morbum  procreet  Virus 
autem  venereum  ipsum  maiorem  aut  minorem  effectum  ha- 
bere verisimile  non  est,  tamen  hoc  pus  ex  ulcere  sumptum, 
cujus  possessor  praeterea  succis  perversis  laborat  aliasque 
dyscrasiae  causas  in  se  fert,  certe  ulcera  maligniora  crea- 

bit,  qu0m  si  aegrotus,  a quo  materies  sumebatur  ab  omni- 
bus his  malis  liber  est,  sicut  ulcus,  si  pus  sumptum  ex 
ulcere  venereo  simplici  hominis^  qui  aliis  morbis  non  vexa- 
tur, et  inoculatum  in  hominem  dysctasia  quadam  exempli 
causa  scrophulosa  vel  arthritica  praeditum  multo  maligniora 
symptomata  habebit  Nonnulli  medici,  inter  quos  maxime 
Carmichael  et  ludd  nominandi  sunt,  diversa  venena  venerea 
proponere  ausi  sunt,  quae  sententia  probari  non  potest, 
quia  uno  et  eodem  ulcere  homines  infectos  diversissimas 
ulcerum  syphiliticorum  formas  accepisse  experientia  docuit 

Praeter  supra  dicta  ad  haec  ulcera  formanda  afferunt: 
aegrotorum  aetas,  vivendi  modus,  aer,  ulceris  sedes,  alia. 
Ricord  complurium  harum  rerum,  quae  ulcerum  venereorum 
varietatem  progenerant,  mentionem  facit  atque  dicit:  ali- 
mento deperdito,  inopia,  irregulari  vivendi  ratione,  incita- 
mentis externis  ulcus  syphiliticum  simplex  cum  forma  diph- 
theritica  complicari  posse,  homines  iuveniles  sanguine  abun- 
dantes, qui  corpus  labore  valde  fatigent,  aut  Baccho  indulgeant 
et  simul  omni  aeris  temperaturae  sese  exponant  aut  subito 
vivendi  modum  et  aerem  mutent,  periculum  subire,  ulcus 
syphiliticum,  quo  laborent,  gangraenoso-phagedaenicurn  fieri. 
Ad  aerem  quod  attinet  observatum  est,  has  infectiones^ 
quae  in  aliis  longinquis  terris  parentur,  symptomata  perni- 
ciosiora adducere  solere.  (Desruelles.) 

Quin  etaim  Calderini  eo  progressus  est,  ut  affirmaret, 
feminas  rusticas  circa  Mediolanum  habitantes  ab  url)anis 
moribus  depravatis  infectas  malignioribus  symptomatibus 
vexari  quam  a viris  rusticis  maculatas. 

Multum  dimicalLim  est,  num  praedispositio  syphilitica 
vel  Syphilismus-Aiizias-Turenne-  adsit.  Pleriqiie  medici 
suo  iure  hanc  sententiam  probant.  Secundum  eos  sunt: 

I.  Dispositio  localis  adesse  dicitur,  si  infetqio  exorta 
est  quadam  constructione  partium  genitalium. 

II.  Dispositio,  quae  in  aliis  externis  rebus  sita  est. 

III.  Dispositio,  quae  in  quibusdam  causis  organismi 
nostri  originem  habet. 

Quod  attinet  ad  dispositionem  localem  satis  observatum 
est  virus  syphiliticum  magis  praeputio  quam  peni,  facillime 
autem  frenulo  adhaerere. 

Ad  dispositionem  definiendam,  quae  in  aliis  jexternis 
rebus  sita  est,  diathesis  quaedam  phlogistiea  sanguinis  pro- 
posita est,  quod  ad  iuvenes  syphilis  magis  transire  solet. 

Restat  syphilidis  classificationem,  quam  medici  hodie 
novunt,  hoc  loco  enumerare. 

I.  Ulcus  syphiliticum  primarium. 

Ulcus  venereum  ex  contagione  directa  materiae  viru- 
lentae egressum  est,  quod  virus  hoc  ulcus  progenerat  et 
transplantat  ab  aegroto  individuo  ad  sanum  sicut  etiam 
hoc  contagium  inoculatione  vel  ab  individuo  ad  alium  trans- 
ferri potest. 

II.  Affectiones  venereae  secundariae  sive  constitutionales. 

Virus  quasi  modo  ignoto  commutatum  constitutionem 

syphiliticam  genuit.  Morbi,  qui  ex  hac  dyscrasia  oriri  pos- 
sunt, sunt  imprimis  et  cutis  et  tunicarum  mucosarum  et 
oculorum  et  testiculorum  affectiones,  attamen  hi  morbi  fere 
nunquam  prius  apparent  quam  post  dies  quindecim,  cum 
ulcus  primum  exstitisset. 

II.  Affectiones  tertiariae,  quae  in  temporis  spatiis  non 
terminatis,  plerumque  autem  multo  post  sanationem  ulceris 
contagiosievadunt.  Hae  affectiones  vero  oriri  solent,  si  iam 
antea  luis  venereae  symptomata  adfuerunt  vel  adhuc  ad- 
sunt. Huc  hi  morbi  referendi  sunt:  Nodi,  tubercula,  quae 
sedem  profundam  in  corpore  nostro  habent,  telae  cellulosae 
tubercula,  periostoses,  exostoses,  caries,  necrosis,  cerebri 
tubercula  multaeque  aliae  affectiones,  quae  hodie  nondum 
satis  notae  sunt. 

Addam  iam  eos  morbos  , quibus  blennorrhagiae  typus 
suppositus  est  et  qui  neque  constitutionem  depravant  neque 
hereditate  transferuntur  neque  inoculatione  nec  in  cute  nec 
in  membranis  mucosis  transplantantur.  Infici  quidem  pos- 
sunt, sed  modo  tantum  omnium  rerum  irritantium  et  sim- 
plicem tantum  catarrhalem  - phlegmonosam  inflammationem 
provocare  solent.  Stadia  autem  et  genera  huius  inflam- 
mationis ab  omnibus  cognoscuntur. 

Gonorrhoeae  sedes  est  in  viris  urethra,  quamquam 
interdum  in  superficie  interna  praeputii  et  in  superficie 
glandis  blennorrhoea  animadvertitur.  Etsi  glandem  penis 
solam  sedem  huius  affectionis  fuisse  evenit,  tamen  Hunter 
jure  suo  affirmat;  gonorrhoeam  plerumque  non  solum  in 
urethrae  orificio,  sed  etiam  in  eius  toto  canale  domicilium 
habere.  In  uxoribus  autem  gonorrhoea  vaginam,  partem 
parva  sensibilitate  praeditam,  occupat.  Quamdiu  malum  in 
hoc  organo  sedet,  virorum  balanitidi  simile  et  leve  est, 
attamen  plerumque  ita  serpit,  ut  latus  internum  labiorum 
pudendorum,  clitoridem,  carunculas  myrti  formes,  orificium, 
totum  canalem  urethrae  hoc  morbo  afficiat. 

Ut  pensum  meum  plane  absolvam,  in  lucem  etiam 
illam  quaestionem  proferam,  num  syphilis  hereditate  trans- 
ferri possit  necne.  Sine  dubio  diathesis  venerea  a paren- 
tibus ad  liberos  transplantatur.  (Desrurelles.) 

Attamen  affectiones  syphiliticae  verae  nec  a patre 
nec  a matre  generatione  nunquam,  quaedam  autem  vel 
maior  vel  minor  dispositio  syphilitica  fere  semper  ad  infantes 
transferuntur  nec  necesse  est,  ut  pater  vel  mater  in  coitus 
momento  malo  venereo  laboret.  Si  autem  in  matris  geni- 
talibus eo  tempore,  quo  infans  per  ea  migrat,  morbi  venerei 
sunt,  caussa  infectionis  infanti  data  est,  imprimis  dispositione 
hereditate  parata. 

Praeterea  conunemoratu  dignum  est,  syphilidem  omnia 
corporis  humani  organa  devastare  posse* **) ***)  Quin  etiam 
Behrend‘‘'*)  phthisin  pulmonum  syphiliticam  enumerat  atque 
Swediaur  ulcera  venerea  in  pulmonibus  exoriri  posse  affir- 
mat, qui  ipse  ex  Brambillae  dissertatione  exemplum  citat, 
quo  docetur,  a phthisico  ex  errore  in  loco  electuarii  prae- 
scripti dosi  magna  unguenti  Neapolitani  siunpta  et  ita  vale- 
tudine bona  recuperata,  quamvis  medicus  minime  de  caussa 
venerea  morbi  cogitasset,  pulmones  etiam  ita  affici  posse* 
Atque  loco  supra  citato  Behrend  de  ulceribus  syphiliticis 
agit,  quae  in  trachea  et  bronchiorum  maioribus  ramificatio- 
nibus  observavit.  Neque  minus  Martell  Frank’'^''*)  cerebri 
tubercula  novit,  quae  ex  syphilide  originem  deducunt,  sicut 
quasdaiii  affectiones  internas  ex  eadem  caussa  natas,  cum 
dicat:  „ln  die  Reihe  der  tertiaren  Zufalle  hat  man  zu 

stellen:  den  Nodus,  die  tiefen  Tuberkeln,  die  Tuberkeln  des 
Zellgewebes,  die  Periostosen,  die  Exostosen,  die  Caries,  die 
Nekrosen,  die  syphilitischen  Tuberkeln  des  Gehirns,  manche 
innere  AfFectionen,  die  bisher  noch  unyoilkommen  darge- 
stellt^sind.‘‘ 

Simili  modo  supra  probantur,  cum  Ricord''*''''*) 

viri  cuiusdam  mortem  commeiiiorat,  cuius  caussam  compre- 
hendere non  potuit*  Sectione  autem  instituta,  non  solum 
magnam  urethrae  partem  exulceratam  invenit,  sed  etiam  in 
vesica  urinaria  ipsa  compluria  ulcera  rotunda  quae  omnia 
signa  ulterationis  syphiliticae  prae  se  ferebant;  tunicam 
mucosam  penetraverant,  in  vesicae  superficie  externa  videri 
potuerunt.  In  vesiculis  seminalibus  lateris  sinistri  absces- 
sus magnus  erat  et  in  ductu  eiaculatorio  et  in  vase  defe- 

*)  Dr.  Belirend’s  Vorlesungen  iiber  practische  Arzneiwissenschaft 
herausgegeben  von  Cari  Sundelin.  Berlin  1829.  Siebenter  Band. 

**)  Taschen  - Encyclopadie  der  mediziniscKen  Klinik.  Stuttg.  1855. 

***)  Gazette  des  Hopitaux,  Aout  1836.  Nro- 100. 

rente  eiusdem  lateris  usque  ad  epididymidem  affectio  vene- 
rea  cognoscebatur.  Nec  Ricord  dicere  oblitus  est:  nec 
unquam  catheterismum  institutum  in  hoc  viro,  cum  adhuc 
viveret,  nec  iniectiones  in  urethram  factas  esse. 

T i f a. 


Natus  sum  GarolUS  Pauli  die  tertio  mensis  Aprilis  a.  1823  Ha- 
giopoli , Saxoniae  provinciae  oppido.  Patrem  Garolum  ante  quatuor 
annos  iniqua  mors  mihi  rapuit,  matrem  autem  AgH6S  e gente  Hillo 
incolumem  deus  benignus  adhuc  servavit.  Confessionem  catholicam 
profiteor.  Cum  primis  litterarum  elementis  in  gymnasio  urbis  patriae 
per  annos  septem  imbutus  essem , e classe  secunda  discessi,  et,  ut  me- 
dicinae chirurgiaeque  studerem,  Gottingam  me  contuli.  Ibi  per  bien- 
nium hisce  lectionibus  interfui : 

m.  Wohler  de  chemia. 

111.  Bartling  de  botanice. 

111.  Gonradi  de  pathologia  et  therapia  generali. 

111-  MarX  de  matria  medica  et  de  arte  formulas  medicas  rite 
concinnandi. 

Beat.  Fuchs  de  pathologia  et  therapia  speciali, 

Beat.  Langenbeok  de  universa  anatomia,  de  arte  cadavera  rite 
secandi,  de  chirurgia  generali  et  speciali,  de  ophthalmiatrice. 

Beat.  Pauli  avunculum  de  arte  fascias  applicandi,  de  akiurgia  et 
de  operationibus  chirurgicis  in  cadavere  instituendis. 

111.  Herbst  de  physiologia. 

Praeterea  in  scholis  clinicis  chirurgicis  Beat.  LaUgeubOCk  et  me- 
dicis Fuchs  duces  mihi  fuerunt. 

Deinde  Confluentiam  migravi,  ut  in  legione  tormentaria  octava  sub 
auspiciis  111.  Euipfer  officiis  militaribus  satisfacerem.  Circiter  duobus 
annis  praelapsis  studiorum  peragendorum  caussa  legioni  lanceariae 
septimae  adscriptus  sum,  cuius  domicilium  tum  Bonnae  fuit,  qua  in 
urbe  111,  Eilian  de  arte  obstetricia  disserentem  audivi. 


A.  1852  Confluentiae  absolutis  examinibus  practiois  medico-chirur- 
gicis  non  multo  post  medicus  auxiliarius  nominatus  sum. 

Tempore  autumnali  anni  1853  Berolinum  petii  et  111.  BuSOh 
praelectionibus  obstetriciis  praticis  usus  anni  sequentis  initio  examen 
obstetricium  practicum  absolvi. 

Praeterea  per  idem  semestre  DI.  Caspcr  de  medicina  forensi  dis^ 
serentem  audivi.  Tum  privatim  literis  eruditus  testimonium  maturi- 
tatis in  Gymnasio  Coloniensi  buius  urbis  sub  duce  directoris  DI.  AugUSt 
florente  adeptus  sum.  Quibus  omnibus  viris  maxime  de  me  meritis 
quam  possum  nunc  gratias  maximas  ago  neque  unquam  ad  cineres 
usque  eorum  memoria  e grato  animo  evanescet. 


T li  c s e s. 


1)  Falsa  est  haec  Aristotelis  sententia:  Nihil  est  tu 

intellectu,  quod  non  prius  fuit  in  sensu. 

2)  Lielngius  mihi  vituperandus  videtur^  qui  contendit, 
neque  amylaceas  neque  pingues  neque  omnino  mate- 
ries, quae  ex  carbone  et  partibus  aquae  (^Kohlenhy-~ 
drate)  constant,  esse  nuirimenla. 

Quibusdam  conditionibus  venia  data  est  foetum  vi~ 
vurn  perforandi. 

4J  Tuberculoseos  caussam  in  mixtione  sanguinis  por^ 


versa  invenimus . 

